Document ID: 31988R1811

Padomes Regula (EEK) Nr. 1811/88
(1988. gada 23. jūnijs)
par EEK un EBTA "Kopējā tranzīta" apvienotās komitejas Lēmuma 1/88 piemērošanu, ar ko groza 1987. gada 20. maija Konvencijas par Kopēju tranzīta režīmu I, II un III papildinājumu
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 113. pantu,
ņemot vērā Komisijas priekšlikumu,
tā kā 15. panta 3. punkts Eiropas Ekonomikas kopienas, Austrijas Republikas, Somijas Republikas, Islandes Republikas, Norvēģijas Karalistes, Zviedrijas Karalistes un Šveices Konfederācijas Konvencijā par Kopēju tranzīta režīmu [1] apvienotajai komitejai, kas izveidota ar šo konvenciju, piešķir pilnvaras, pieņemot lēmumu, izstrādāt grozījumus konvencijas papildinājumos;
tā kā apvienotā komiteja ir nolēmusi grozīt un pielāgot dažus konvencijas I, II un III papildinājuma noteikumus;
tā kā šos grozījumus un pielāgojumus satur apvienotās komitejas Lēmums 1/88; tā kā ir jāveic pasākumi šī lēmuma īstenošanai,
IR PIEŅĒMUSI ŠO REGULU.
1. pants
Eiropas Kopienā piemēro EEK un EBTA "Kopējā tranzīta" apvienotās komitejas Lēmumu 1/88, ar ko groza Konvencijas par Kopēju tranzīta režīmu I, II un III papildinājumu.
Lēmuma teksts ir pievienots šai regulai.
2. pants
Šī regula stājas spēkā tās publicēšanas dienā Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 1988. gada 23. jūnijā

Labels: 8
3
15
11